ช่วงนี้นิวคุงไม่ได้แวะไปกินอาหารญี่ปุ่น ที่ร้าน Yayoi ซะนานเลย วันก่อนได้มีโอกาศไปกับเพื่อนเลยจัดกินแบบเต็มเหนี่ยวเลย
สาขาที่ผมไปกินในวันนี้เป็นสาขาของห้าง Center One โดยร้านจะอยู่ที่ชั้น 3 ครับ เป็นร้านขนาดกลางๆ ไม่ใหญ่มาก ภายในร้านสะอาดและแอร์เย็นสบาย

เมนูอาหารของร้านก็จะเป็นเมนูอาหารญี่ปุ่น มีทั้งเมนูแบบเป็นเซ็ต ราเมง ของทานเล่น และอื่นๆอีกมากมาย
ราคาอาหารต่อชุดก็ราวๆ 150 บาท บวกลบนิดหน่อย ส่วนพวกของทานเล่นราคาก็อยู่ราวๆ 70-80 บาท ครับ

วันนี้นิวคุงได้สั่งกินไป 4 เมนูด้วยกันคือ
1. เห็ดเข็มทองผัดเนย อันนี้จะมีรสชาติหวานมันหอมเนยดี ตอนได้มาร้อนๆ กินแล้วเห็ดจะกรุบๆ หวานมันอร่อยเลย แต่พอทิ้งไว้จนเย็นแล้ว ความอร่อยหายไปเยอะเลยครับ
2. ทาโก๊ะยากิ อันนี้เป็นเมนูที่ทานง่ายและอร่อยถูกปากเลย ทาโก๊ะชิ้นขนาดกำลังดี ทำมาได้สุกทั่วทั้งชิ้น กินแล้วได้รสหวานเข้มซอสอร่อย ตัวเนื้อแป้งหวานตัดกับรสซอสเข้มๆได้อร่อยดี นอกจากนี้ตัวปลาหมึกก็ยังเป็นชิ้นใหญ่เหนียวนุ่มอีกด้วย
3. ปลาหมึกทอด อันนี้ทอดมาได้หวานมันอร่อยดี ปลาหมึกเหนียวนุ่มอร่อย ทอดชุบแป้งมาได้กรอบๆอย่างน่ากิน
4. เซ็ตข้าวหมูทอดราดซอสมิโซะกระทะร้อน อันนี้เป็นเมนูประจำตัวผมเลย หมูทอดชิ้นโตๆ แป้งกรอบนุ่มหวานมัน ภายในมีเนื้อหมูสุกๆเนื้อนุ่มไร้มัน รสหวานอร่อย เข้ากับตัวแป้งทอดได้ดี
และยิ่งราดซอสมิโซะลงทำให้ได้รสหวานอร่อยดับเลี่ยน กินได้เพลินๆเลยสำหรับอาหารชุดนี้ครับ

สรุปโดยรวม (เต็ม 10)
ให้ 8 คะแนน รชาติอร่อยได้มาตรฐาน กินได้เรื่อยๆสำหรับร้านนี้

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  24 / 5 / 57
